Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 411

b) Gyakorlati vizsga A gyakorlati vizsga tartalma: Minden vésnök szakágból olyan vizsgafeladatot kell kiválasztani, amelynek teljesítése után a jelölt gyakorlati tudása jól mérhető. A vizsgamunka: 300 perc. Ha a munkafeladat végrehajtása, technológiája indokolja, a gyakorlati vizsga több napig is folyhat. A jelöltnek gyakorlati felkészültsége átfogóbb mérése érdekében vizsgaremeket kell készítenie. Ezt a gyakorlati vizsga előtt a vizsgabizottságnak át kell adnia. A vizsgaremek anyaga lehet rézötvözet és ezen belül alpakka, nemesfém ötvözet vagy acél. A vizsgaremeket a szakmai ágazattól függően kézimunkával, esetleg indokolt esetben gépi segédlettel kell előállítani. A vizsgamunka tartalma szakáganként A vizsgamunkának a legfontosabb alapműveleteket kell tartalmaznia A) Vésnök (általános vésnök) — betű, szám kiemelés, — aranynyomó, bélyegző gépi és kézi vésése, — díszítő motívumok kézi vésése, — szám vagy betű beütő készítése. B) Vésnök (szerszámvésnök) — szám vagy betű beütő készítése, — betű, szám kiemelés, — egyszerű dombornyomó szerszám készítése. C) Vésnök (díszítővésnök) — feliratok, díszítmények előrajzolása és kézi vésése.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes